OpenLLM-France/wikimedia huggingface dataset:
# Gary Payton

Gary Payton (Oakland, Califòrnia, 23 de juliol de 1968), és un exjugador de bàsquet professional estatunidenc. Jugava en la posició de base, i és conegut amb el renom de The Glove (el Guant), per la seva habilitat en defensa de robar pilotes. Va jugar 12 temporades i mitja als Seattle SuperSonics i, després de passar pels Bucks, Lakers i Celtics, va recalar en els Miami Heat, on finalment va aconseguir l'anhelat anell de campió de l'NBA. Va ser 9 cop All-Star i va penjar-se dos ors olímpics, a Atlanta i Sidney.

## Referències

* ↑ «VIDEO: Gary Payton's Hall of Fame induction video and speech - CBSSports.com» (en anglès). CBS, 08-09-2013. Arxivat de l'original el 2015-05-07. [Consulta: 8 febrer 2025].
* ↑ «Looking back at The Glove» (en anglès). Gazette-Times, 04-09-2013. Arxivat de l'original el 2020-03-07. [Consulta: 8 febrer 2025].
* ↑ «NBA - Bucks give up Ray Allen to get Payton from Sonics» (en anglès). ESPN, 20-02-2003. [Consulta: 8 febrer 2025].
* ↑ «Celtics acquire Gary Payton in deal with Lakers» (en anglès). CBC, 06-08-2004. [Consulta: 8 febrer 2025].
* ↑ «HEAT Sign Gary Payton» (en anglès). NBA, 22-09-2005. [Consulta: 8 febrer 2025].
* ↑ Dizon, Orel. «“If I said it wasn't important to me, then I would just be lying to you” - Gary Payton on the what it meant for him to win a championship» (en anglès). Basketball Network, 19-05-2023. [Consulta: 8 febrer 2025].
* ↑ «Gary Payton, un All-Star en Málaga» (en castellà). Marca, 13-05-2022. [Consulta: 8 febrer 2025].
# Die Fremde

Die Fremde (lit. ‘L'estrangera’) és una pel·lícula de drama de 2010 dirigida per Feo Aladag. L'obra, estrenada el 13 de febrer de 2010 a la Berlinale, va ser seleccionada com la candidata alemanya per competir per l'Oscar a la millor pel·lícula de parla no anglesa de la 83a edició dels Premis de l'Acadèmia.
Basada en la vida de Hatun Sürücü, la pel·lícula relata la solitària lluita que emprèn una mare d'origen turco-alemany per tal d'obtenir la seva emancipació. Confrontada amb dos diferents cultures d'uns irreconciliables valors, la jove serà víctima d'un tràgic desenllaç.

## Argument

Umay, una jove de 25 anys nascuda i educada a Berlín, decideix abandonar Istanbul cansada dels sistemàtics maltractes i vexacions a les quals la sotmet el seu marit turc. Acompanyada del seu petit fill Cem, a Berlín Umay confia rebre el suport de la seva família, la qual es veu inesperadament confrontada entre les tradicionals convencions que regeixen la cultura turca i l'amor per la seva filla.
Quan s'assabenta dels traïdorencs plans del seu pare kade, que ha acabat cedint a la pressió de la comunitat turca i al seu peculiar sentit de l'honor, Umay es nega a retornar Cem al seu pare i la jove no té més remei que apel·lar a la policia per tal de ser alliberada de la casa on ella i el seu fill són retinguts contra voluntat.
Acollits a una residència social, Umay pretén començar una nova i emancipada vida alhora que es nega a trencar els vincles amb els seus pares i germans. Això no obstant, Kade considera que Umay ha humiliat i ferit l'honor de tota la família amb la seva actitud, i rebutja a filla i net mentre demana consell a Turquia.
Els esforços d'Umay per reconciliar la família, controntats als severs valors de la comunitat turca, provocaran una sèrie de violents episodis que culminaran amb un crim d'honor en el qual l'innocent Cem és qui acaba perdent la vida.

## Referències

* ↑ German Films Service + Marketing GmbH: When We Leave (Die Fremde) represents Germany in the race for the 83rd Academy Awards Arxivat 2010-10-27 a Wayback Machine., 17 de setembre de 2010. (anglès)
* ↑ «Die Fremde». IMDb.

## Enllaços externs

* Die Fremde - Lloc web oficial (alemany)
# Nessa Barrett

Janessa Barret coneguda com a Nessa és una cantant i compositora nominada als premis iHeartRadio Music Social Star Award, en el gènere Estrella social en 2021.
Nessa Barrett es va traslladar de Nova Jersey a Los Angeles per buscar qui sempre va voler ser a través de la música. El maig del 2020 va compondre la seva primera cançó, "Pain", va ser un senzill debut de la mà de Warner records. A principis del 2019 es va introduir al món de les xarxes socials, concretament a TikTok, on va aconseguir milions de seguidors. El seu primer àlbum, va ser llençat a mitjans del 2021, anomenat "Pretty Poison", l'àlbum inclou el senzill "I hope ur miserable until ur dead", que va ser la seva primera cançó classificada a la llista Billboard Hot 100 dels Estats Units d'Amèrica.
Barret va començar una relació amorosa amb en Josh Richards, també conegut de TikTok. Van començar a sortir en el 2019 i nou mesos després van acabar la relació.La cantant va començar a sortir amb Jaden Hossler després del llançament d'una cançó conjunta "La Di Die", el febrer de 2021. Barret i Hossler es van separar després d'un any junts.

## Referències

* ↑ «Dixie D'Amelio, jxdn, LILHUDDY, Nessa Barrett, Olivia Rodrigo, Tate McRae Nominated For Social Star At iHeartRadio Music Awards» (en anglès americà). Headline Planet, 07-04-2021. [Consulta: 26 novembre 2021].
* ↑ «Nessa Barrett» (en anglès). Genius. [Consulta: 1r novembre 2023].
* ↑ «Drama en Tik Tok: Josh Richards y Nessa Barrett confiesan por qué terminaron» (en castellà). La Verdad Noticias, 19-06-2020. [Consulta: 1r novembre 2023].
* ↑ Team, Centennial. «Nessa Barrett Reveals She Was Engaged to Jaden Hossler» (en anglès americà), 02-07-2023. [Consulta: 1r novembre 2023].
# Atracció fatal

Atracció fatal (títol original en anglès Fatal Attraction) és una pel·lícula estatunidenca dirigida per Adrian Lyne, estrenada el 1988; els actors principals de la qual són Michael Douglas i Glenn Close.

## Argument

L'aventura llibertina de Dan Gallagher, un advocat novaiorquès pare de família, amb Alex Forrest, una jove editora soltera, es transformarà en un verdader malson amorós i passional.

## Repartiment

* Michael Douglas: Dan Gallagher
* Glenn Close: Alex Forrest
* Anne Archer: Beth Gallagher
* Ellen Hamilton Latzen: Ellen Gallagher
* Stuart Pankin: Jimmy
* Ellen Foley: Hildy
* Fred Gwynne: Arthur
* Meg Mundy: Joan Rogerson

## Al voltant de la pel·lícula

* El realitzador va modificar la fi de la pel·lícula set mesos després l'haver-la rodat. En la primera versió, Alex se suïcidava amb un ganivet amb les empremtes de Dan. El making-of integrat dins del DVD implica un comentari d'Adrian Lyne explicant aquest canvi de final. Es tractaria d'una pressió del seu productor que desitjava un final més convenient. Adrian Lyne va renegar llavors d'aquest segon final que va jutjar inadaptada i massa moralitzadora.

## Premis i nominacions
### Premis

* BAFTA al millor muntatge per Michael Kahn i Peter E. Berger

### Nominacions

* Oscar a la millor actriu per Glenn Close
* Oscar a la millor actriu secundària per Anne Archer
* Oscar al millor director per Adrian Lyne
* Oscar al millor muntatge per Michael Kahn i Peter E. Berger
* Oscar a la millor pel·lícula
* Oscar al millor guió adaptat per James Dearden
* BAFTA al millor actor per Michael Douglas
* BAFTA a la millor actriu secundària per Anne Archer
* Globus d'Or al millor director per Adrian Lyne
* Globus d'Or a la millor pel·lícula dramàtica
* Globus d'Or a la millor actriu dramàtica per Glenn Close
* Globus d'Or a la millor actriu secundària per Anne Archer

## Referències

* ↑ Títol en català a Ésadir.cat
* ↑ «Fatal Attraction» (en anglès). The New York Times.

## Enllaços externs

* Dossier sobre el film Arxivat 2007-10-09 a Wayback Machine. (francès)
# Amnèsia perillosa

Amnèsia perillosa (títol original: Clean Slate) és una pel·lícula estatunidenca dirigida per Mick Jackson, estrenada el 1994 i doblada al català.

## Argument

La síndrome de Korsakoff és un tipus d'amnèsia que esborra tot el que sap una persona quan se'n va a dormir. Tots els dies Maurice, un expolicia reconvertit en detectiu privat, es planteja un nou cas: esbrinar qui és.

## Repartiment

* Dana Carvey: Maurice L. Pogue
* Valeria Golino: Sarah Novak / Beth Holly
* James Earl Jones: John Dolby
* Kevin Pollak: Rosenheim
* Michael Gambon: Cornell
* Michael Murphy: Dr. Doover
* Jayne Brook: Paula
* Vyto Ruginis: Hendrix
* Olivia d'Abo: Judy
* Angela Paton: Shirley Pogue
* Mark Bringleson: Guàrdia 1
* Christopher Meloni: Guàrdia 2
* Timothy Scott: Stanley
* Gailard Sartain: Jutge Block
* Robert Wisdom: Mort

## DVD

* Disponible en DVD Zona 2 espanyola amb el títol "Borrón y cuenta nueva".

## Referències

* ↑ Amnèsia perillosa
* ↑ «Clean Slate». The New York Times.
# Le Scandale

Le scandale és una pel·lícula de Claude Chabrol estrenada el 1967.

## Argument

De resultes d'un accident de cotxe, Paul Wagner pateix un traumatisme cranial del qual li costa recuperar-se i no pot administrar plenament la seva empresa de xampany. Christine Belling aprofita la situació per intentar vendre l'empresa, mentre que Paul ho refusa. Són comesos homicidis: tot porta a creure que Paul és el culpable. S'acosta llavors a Christine per obtenir el seu suport. Però també és assassinada. Paul és evidentment el principal sospitós als ulls dels investigadors. Paul porta les sospites sobre Jacqueline, la seva secretària, que és al centre d'aquest assumpte. Jacqueline està vinculada a Christopher, el marit de Christine. Es descobreix llavors que s'han associat per desviar la fortuna de Paul Wagner.

## Repartiment

* Maurice Ronet, Paul Wagner
* Anthony Perkins, Christopher Belling
* Yvonne Furneaux, Christine Belling
* Stéphane Audran, Jacqueline, la secretària
* Suzanne Lloyd, Evelyne Whartom
* Henry Jones, Mr. Clark
* Catherine Sola, Denise
* Christa Lang, Paula
* George Skaff, M. Loukhoum
* Marie-Ange Anies, Michèle
* Henri Attaol
* Dominique Zardi
* Robert Burnier
* Jean-Pierre Zola
# Mies vailla menneisyyttä

Mies vailla menneisyyttä (en finès Un home sense passat) és una pel·lícula de comèdia dramàtica finlandesa dirigida el 2002 per Aki Kaurismäki com a part de la trilogia Finland amb les pel·lícules Kauas pilvet karkaavat (1996) i Laitakaupungin valot (2006).

## Sinopsi

Un home arriba amb tren a Hèlsinki i és agredit brutalment per tres individus per a robar-li. A causa dels cops rebuts, perd la memòria i, amb ella, la seva identitat. Troba l'ajuda d'un matrimoni d'escassos recursos i d'Irma, oficial de l'Exèrcit de Salvació, amb la qual acabarà tenint un idil·li. Quan es troba en un banc intentant obrir un compte, un empresari arruïnat entra per a atracar-lo. En l'interrogatori posterior, al no poder donar les dades de la seva identitat, és detingut com a sospitós d'haver col·laborat en l'atracament però un advocat al servei de l'Exèrcit de Salvació aconsegueix que li deixin en llibertat. No obstant això, la policia continua la seva recerca i aconsegueix descobrir la seva identitat: és un treballador metal·lúrgic que està casat. Visita a la seva dona, qui li comunica que estan recentment divorciats, per la qual cosa torna amb Irma per a reprendre la seva relació.

## Repartiment

| Actor | Personatge |
| Markku Peltola | M |
| Kati Outinen | Irma |
| Juhani Niemelä | Nieminen |
| Kaija Pakarinen | Kaisa Nieminen |
| Sakari Kuosmanen | Anttila |
| Annikki Tähti | Cap dels encants |
| Anneli Sauli | Propietari del bar |
| Elina Salo | Funcionari de drassanes |
| Outi Mäenpää | Empleada del banc |
| Esko Nikkari | Atracador |
| Matti Wuori | Advocat |
| Aino Seppo | Ex-esposa |
| Janne Hyytiäinen | Ovaskainen |
| Antti Reini | Electricista |
| Marko Haavisto Jouni Saario Jukka Teerisaari Jyrki Telilä | Banda de l'Exèrcit de Salvació |
| Risto Korhonen Panu Vauhkonen Tom Wahlroos | Assaltants |

## Premis

Va guanyar el Gran Premi del Jurat i el Premi a la Millor Interpretació Femenina del 55è Festival Internacional de Cinema de Canes. Va ser també nominada a l'Óscar a la millor pel·lícula de Llengua Estrangera en 2003. També va guanyar el premi de la crítica al Festival Internacional de Cinema de Sant Sebastià 2002.

## Referències

* ↑ Fauth, Jurgen. The Man Without a Past Arxivat 6 September 2015$^{[Datemismatch]}$ a Wayback Machine., About.com. Accessed February 5, 2008.
* ↑ «Crítica: “Un Hombre sin Pasado” (2002) de Aki Kaurismäki, revisionar un film imprescindible». El Otro Cine. Arxivat de l'original el 2015-10-06. [Consulta: 24 agost 2013].
* ↑ Un hombre sin pasado a Fotogramas
* ↑ «Awards 2002: All Awards». festival-cannes.fr. Arxivat de l'original el 21 gener 2015.
* ↑ "No hay ninguna razón para vivir, salvo el vino blanco", El País, 21 de setembre de 2002

## Enllaços externs

* Mies vailla menneisyyttä al British Board of Film Classification
* Mies vailla menneisyyttä al British Film Institute
# Memòria letal

Memòria letal (títol original: The Long Kiss Goodnight) és una pel·lícula estatunidenca de Renny Harlin, estrenada l'any 1996. Ha estat doblada al català.

## Argument

Samantha Caine és amnèsica des de fa vuit anys. Professora, viu amb la seva filla i el seu company.
Un accident de cotxe li fa tornar nocions del seu passat, marcades de violència. Poc després, un ex-presidiari veu la jove a la televisió en una parada de Nadal i intenta assassinar-la.
Determinada a conèixer la veritat sobre el seu passat, Samantha va amb Mitch Hennessy, un ex-policia, que ara és detectiu privat.

## Repartiment

* Geena Davis: Samantha Caine/Charlene Elizabeth "Charly" Baltimore
* Samuel L. Jackson: Mitch Henessey
* Patrick Malahide: Leland Perkins
* Craig Bierko: Timothy
* Brian Cox: Dr. Nathan Waldman
* David Morse: Luke/Daedalus
* G.D. Spradlin: President
* Tom Amandes: Hal
* Yvonne Zima: Caitlin Caine
* Melina Kanakaredes: Trin
* Alan North: Earl
* Larry King: ell mateix

## Crítica

* "Entretinguda barreja d'acció, drama, comèdia i suspens"
* "Abans de mestressa de casa, era espia. Ara, per l'amnèsia, no passa de pelar cebes. Entretinguda"

## Referències

* ↑ «Memòria letal». esadir.cat.
* ↑ «The Long Kiss Goodnight» (en anglès). The New York Times.
* ↑ Morales, Fernando «Memoria letal». El País.
* ↑ Martínez, Luis «Memoria letal». El País.
# Paula (pel·lícula)

Paula és una pel·lícula estatunidenca de Rudolph Maté, estrenada el 1952. Ha estat doblada al català.

## Argument

Paula és casada amb un professor d'universitat. Un dia, angoixada després del seu segon avortament i sabent que de manera definitiva mai no podria tenir fills, mentre condueix de nit el seu cotxe, té un accident en el qual resulta ferit un noi i, espantada, fuig del lloc, deixant-lo abandonat a la seva sort, en part a causa del seu compromís per anar a una funció que honora el seu marit. Intenta explicar-li l'incident. Quan el sentiment de culpa la porta a interessar-se per l'estat de salut del noi, esbrina que ha perdut la facultat de parlar. A partir d'aquell moment, posarà tot el seu afany a ajudar-lo a recuperar el do de la paraula.

## Repartiment

* Loretta Young: Paula Rogers
* Kent Smith: John Rogers
* Alexander Knox: Dr. Clifford Frazer
* Tommy Rettig: David Larson
* Otto Hulett: Tinent Dargen
* Will Wright: Raymond Bascom
* Raymond Greenleaf: President Russell

## Referències

* ↑ esadir.cat. Paula. esadir.cat.
* ↑ «Paula». The New York Times.
# Julie Silver

Julie Silver (Příbram, República Txeca; 11 d'agost de 1981) és una actriu pornogràfica i model eròtica txeca.
Va néixer a l'agost de 1981 a Příbram, ciutat de la regió de Bohèmia Central de la República Txeca. Com a actriu, ha treballat amb productores europees i estatunidenques com Zero Tolerance, Jules Jordan Video, Mile High, Private, Marc Dorcel, 3rd Degree, Elegant Angel, Wicked, New Sensations, Evil Angel, Hustler o Doghouse Digital, entre d'altres. En tres ocasions (2004, 2005 i 2011) va ser nominada als Premis AVN en la categoria de millor escena de sexe en producció estrangera pels respectius treballs a Out Numbered, Semen Sippers i La Corsetry La Femme. També en aquests premis, en 2005 i 2006, va ser introduïda entre les candidates a Artista femenina estrangera de l'any.
En 2006, als premis celebrats en el Festival Internacional de Cinema Eròtic de Barcelona (FICEB), Julie Silver es va alçar amb el Premi Ninfa a Millor actriu de repartiment pel seu treball en la producció Kill Thrill. Es va retirar en 2011, i havia aparegut en un total de 303 pel·lícules com a actriu.

## Premis i nominacions

| Any | Cerimònia | Resultat | Premi | Treball |
| 2004 | Premis AVN | Nominada | Millor escena de sexe en producció estrangera | Out Numbered |
| 2005 | Premis AVN | Nominada | Artista femenina estrangera de l'any | — |
| 2005 | Premis AVN | Nominada | Millor escena de sexe en producció estrangera | Semen Sippers |
| 2006 | Premis AVN | Nominada | Artista femenina estrangera de l'any | — |
| 2006 | FICEB | Guanyadora | Premi Ninfa a Mullor actriu de repartiment | Kill Thrill |
| 2011 | Premis AVN | Nominada | Millor escena de sexe en producció estrangera | La Corsetry La Femme |

## Referències

* 1 2 3 Julie Silver a Internet Adult Film Database (anglès)
* ↑ «Nominados en los Premios AVN 2004». AVN. Arxivat de l'original el 2003-12-03. [Consulta: 5 maig 2019].
* 1 2 «Nominados en los Premios AVN 2005». AVN. Arxivat de l'original el 2004-11-14. [Consulta: 5 maig 2019].
* ↑ «Nominados en los Premios AVN 2011». AVN. Arxivat de l'original el 2013-03-29. [Consulta: 5 maig 2019].
* ↑ «Info "Out Numbered"». adultfilmdatabase. [Consulta: 5 maig 2019].
* ↑ «Info "Semen Sippers"». adultfilmdatabase. [Consulta: 5 maig 2019].
* ↑ «Info "La Corsetry La Femme"». IAFD. [Consulta: 5 maig 2019].
* ↑ «Nominados en los Premios AVN 2006». AVN. Arxivat de l'original el 2005-11-26. [Consulta: 5 maig 2019].
* ↑ «Info "Private Gold 77 - Kill Thrill"». adultfilmdatabase. [Consulta: 5 maig 2019].

## Enllaços externs

* Julie Silver a l'Internet Adult Film Database
* Julie Silver a Adult Film Database (anglès)
# Exèrcit permanent

Exèrcit permanent és el conjunt de tropes regulars que estan sempre sobre les armes i disposades a combatre en cas de necessitat, sense que siguin dissoltes ni desmobilitzades en temps de pau. L'exèrcit permanent, juntament amb la reserva, constitueix l'exèrcit regular; per això, l'exèrcit permanent es pot definir com la branca permanent de l'exèrcit regular. Durant l'edat mitjana, l'exèrcit permanent era més aviat l'excepció: es feien servir exèrcits de mercenaris o exèrcits puntuals, reclutats ad hoc pels vassals.
L'exèrcit permanent es compon de tropes amb dedicació exclusiva. L'exèrcit permanent a més dels militars de carrera inclou:
* en el model d'exèrcit de lleva, soldats que fan el servei militar obligatori, en rotació contínua: quan una lleva acaba el període de servei és substituïda per la lleva següent.
* en el model d'exèrcit professional, soldats voluntaris contractats per a un període prefixat.
L'exèrcit permanent acostuma de tenir un alt nivell de formació i de motivació, però alhora tendeix a ésser relativament petit; en cas de conflicte que exigeixi un elevat nombre d'homes, cal engruixir-lo tot mobilitzant la reserva. És a dir, la suma de l'exèrcit permanent i de la reserva constitueix l'exèrcit regular. Les forces irregulars són voluntàries de dedicació temporal.
D'altra banda, no s'ha de confondre el concepte d'exèrcit permanent amb el d'exèrcit professional. L'exèrcit permanent pot formar part tant d'un exèrcit de lleva com d'un exèrcit professional. És a dir, només es parla d'exèrcit professional en països que no tenen servei militar obligatori.
En les Bases de Manresa (1891) es proposa que «Catalunya contribuhirá á la formació de l'exèrcit permanent de mar y terra per medi de voluntaris, ò bé d’una compensació en diners prèviament convinguda com abans de 1845. Lo cos de exèrcit que á Catalunya corresponga será fixo y á ell deurán pertányer los voluntaris ab que hi contribuexi. S'establirá ab organisació regional la reserva, á la que quedarán subgectes tots los minyons d’una edat determinada.»

## Referències

* ↑ «regular». Diccionari de la llengua catalana. [Consulta: 20 desembre 2021].
* ↑ «Definition of standing army» (en anglès). Dictionary.com. [Consulta: 20 desembre 2021].
* ↑ Cardús i Cardellach, Pere «L'estat que volem: amb exèrcit o sense?». VilaWeb [Consulta: 20 desembre 2021].
* ↑ von Bülow, Friedrich; Hagemann, Theodor; Spangenberg, Ernst Peter Johann. Practische Eroerterungen aus allen Theilen der Rechtsgelehrsamkeit (en alemany). volum 9, p. 133.
* ↑ «Les Bases de Manresa». Commemoració dels 125 anys de les Bases de Manresa. [Consulta: 20 desembre 2021].
# Xaitànovo

Xaitànovo (en rus: Шайтаново) és un poble d'Udmúrtia, a Rússia, el 2008 tenia 227 habitants. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# His Trysting Place

His Trysting Place és una pel·lícula muda de la Keystone escrita, dirigida i protagonitzada per Charles Chaplin a més de Mabel Normand i Mack Swain. La pel·lícula es va estrenar el 9 de novembre de 1914. Havien passat 8 mesos d’ençà que Chaplin dirigís la seva primera pel·lícula i tot i que en aquesta l’acció per l’acció típica de l’slapstick i marca de la Keystone encara és evident, Chaplin ja es pren el seu temps per introduir els personatges, configurar la situació i proporcionar algunes raons que ens permetin entendre els seus comportaments. Com a resultat en la pel·lícula hi ha una interacció més nítida entre els personatges.

## Argument

Charlot es troba amb Ambrose en un restaurant i després d’un altercat s'intercanvien accidentalment els abrics. Charlot vol comprar un biberó i Ambrose ha d’enviar una carta d’amor que porta a la butxaca de l’abric i que li ha donat la seva amiga Camomile per al seu amant. L'esposa de Charlot troba la carta i pensa que té una amant secreta. A la vegada, l'esposa d’Ambrose creu que aquest té un fill il·legítim. Charlot y Ambrose comencen a discutir amb les seves esposes en el parc. La discussió s'acaba en comprendre el malentès però al mostrar Charlot la carta del seu amic l’altra parella comença una nova discussió.

## Repartiment

* Charles Chaplin (Charlot)
* Mabel Normand (Mabel)
* Mack Swain (Ambrose)
* Phyllis Allen (esposa d’Ambrose)
* Gene Marsh (Camomile)
* Glen Cavender (policia i cuiner)
* Nick Cogley (home vell a qui Charlot pren el menjar)
* Vivian Edwards (dona fora del restaurant)
* Frank Hayes (comensal amb barret)
* Billy Gilbert (comensal)
* Peggy Page (Clarice)

## Referències

* 1 2 Okuda, Ted; Maska, David. Charlie Chaplin at Keystone and Essanay: Dawn of the Tramp (en anglès). iUniverse, 2005-08, p. 72. ISBN 978-0-595-36598-2.
* ↑ Walker, Brent E. Mack Sennett's Fun Factory: A History and Filmography of His Studio and His Keystone and Mack Sennett Comedies, with Biographies of Players and Personnel (en anglès). McFarland, 2010-01-13, p. 303. ISBN 978-0-7864-5707-6.
* ↑ Neibaur, James L. Early Charlie Chaplin: The Artist as Apprentice at Keystone Studios (en anglès). Scarecrow Press, 2012, p. 185. ISBN 978-0-8108-8242-3.
* ↑ Neibaur, James L. Early Charlie Chaplin: The Artist as Apprentice at Keystone Studios (en anglès). Scarecrow Press, 2012, p. 222. ISBN 978-0-8108-8242-3.